Publication: Magyar Közlöny
Issue: MK-2007-183 (Year: 2007, Number: 183)
Era: 2004-2010
Section: minőségfejlesztéséről szóló 3/2002. (II. 15.) OM rendelet 10–14/F. §-ban meghatározott
Paragraph Index: 963

28. Villamosenergia áremelkedés hatásának ellentételezése Előirányzat: 500,0 millió forint Az előirányzat a villamosenergia liberalizáció miatti áremelkedésből származó kiadási többletet saját forrásból részben vagy egészben finanszírozni nem képes települési önkormányzatok támogatására szolgál. Igénylése 2008. évben az e törvény 6. számú melléklet 1. pontja szerinti feltételrendszer keretében történik. A támogatás a 6. számú melléklet 1.3.1.2. pontja szerint számított – de legfeljebb a működési forráshiánynak megfelelő – összegben jár. A támogatásról a pénzügyminiszter július 15-éig, illetve november 30-áig dönt és annak önkormányzatonkénti összegét a ben, illetve a Pénzügyminisztérium honlapján teszi közzé. A támogatás átutalására – a nettó finanszírozás keretében – a közzététel hónapjáig időarányosan járó támogatásra szólóan egy összegben, a további részre vonatkozóan havi ütemezésben kerül sor. A szeptember 30-áig benyújtott igénylés alapján megállapított támogatás átutalása a közzétételt követően, soron kívül történik. Az igénybe vett támogatás elszámolása a villamosenergia szolgáltatóval (szolgáltatókkal) kötött szolgáltatási szerződés(ek)ből következő áremelkedés éves súlyozott átlagos mértéke miatti kiadásnövekmény alapján történik. Kiegészítő szabály: A központosított előirányzatok közül: – az 1. pont szerinti lakossági közműfejlesztés támogatásánál, – a 11. pont szerinti 2007. évi jövedelemdifferenciálódás mérséklésénél beszámítással érintett önkormányzatok támogatásánál, – a 21. pont szerinti vizitdíj visszatérítésének támogatásánál, amennyiben az 51. § (5) bekezdésben foglalt átcsoportosítási lehetőség már kimerült, a teljesülés külön szabályozott módosítás nélkül is eltérhet az előirányzattól, valamint – a 28. pont szerinti villamosenergia áremelkedés hatásának ellentételezése jogcímén rendelkezésre álló előirányzat túlléphető. 2007/183. szám

Source: https://magyarkozlony.hu/hivatalos-lapok/11ac720e507a689c5c6a02ef9016b6161c51da8c/dokumentumok/1bb844df219bd22f4c12721f9f4baa903fc0946f/letoltes